Document ID: /roh_data/filtered/fineweb-2-filterrobots_roh.jsonl.gz/59257

Il pitschen saur grischun haja probabel vivì sin ina da questas inslas e saja mintgatant ì a far bogn sco quai che divers reptils fetschian quai ozendi sin las Bahamas u sin las Maledivas. Quai ha declerà l'anteriur curatur da l'institut paleontologic da l'universitad da Turitg, Hienz Furrer, mesemna durant la preschentaziun dal fossil en il Museum da la natira dal Grischun.
Gia chattà millis peschs
Sin la Forcla dal Ducan en il sid da Tavau han tschertgan ils paleontologs gia dapi 20 onns fossils - e chattan adina puspè insatge. Fin uss han els principalmain chattà fossils da peschs en differentas grondezzas fin in meter. Singuls saurs u tocca da saurs han els era chattà. Il Eusaurosphargis dalsassoi è però insatge tut spezial. El è pir il segund da quella spezia ch'ins ha chattà sin l'entir mund e schizunt l'emprim ch'è conservà cumplettamain.
Betg vis la sensaziun
Spezial en quest cas è er ch'ils paleontologs han l'emprim mument pensà ch'il pitschen saur grischun saja in ulteriur pesch. Pir 15 onns suenter il chat han els realisà tar in'examinaziun pli exacta la sensaziun.
RR actualitad 17:00